Putin va Poroshenko yaqin uch hafta ichida uchrashadi

Ukraina prezidenti Pyotr Poroshenko yaqin uch hafta ichida Rossiya yetakchisi Vladimir Putin bilan uchrashmoqchi, deya xabar bermoqda Segodnya.ua.

“O‘ylashimcha, uch hafta ichida Vladimir Putin bilan uchrashuvimiz bo‘lib o‘tadi. U ko‘p tomonlama formatda bo‘ladi, biroq ikki tomonlama konsultatsiyalar o‘tkazish ham istisno qilinmaydi”, — dedi Poroshenko 25-sentabr, payshanba kuni bo‘lib o‘tgan matbuot anjumanida.
Uning ta’kidlashicha, uchrashuv va uning formati tinchlik rejasining amalga oshirilishi va Ukraina sharqidagi vaziyatning borishiga bog‘liq bo‘ladi.